
REFERAT
Privind participarea Consiliului Local în calitate de coorganizator la manifestarea „Tradiţii europene între trecut şi prezent” organizată de Colegiul Naţional Bănăţean
În luna noiembrie 2004 Colegiul Naţional Bănăţean a depus spre finanţarea Consiliului Local pentru Agenda Culturală 2005 proiectul „Tradiţii europene între trecut şi prezent” înregistrat cu numărul SC2004-020800/29.11.2004. 
Proiectul îşi propune conştientizarea şi depăşirea stereotipurilor culturale, realizarea unei mai bune înţelegeri a diversităţii naţionale, regionale şi culturale şi identificarea punctelor culturale comune ale ţărilor participante, implicarea tinerilor în toate etapele derulării acestui proiect.

Având în vedere importanţa proiectului pe plan local şi caracterul său cultural şi educativ,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

